CELEX: 52009PC0107
Language: mt
Date: 2009-03-05
Title: Proposta għal deċiżjoni tal-Kunsill li tistabbilixxi l-pożizzjoni Komunitarja fil-Kummissjoni Ġenerali għas-Sajd fil-Mediterran (GFCM)

Avviż Legali Importanti

|

52009PC0107

Proposta għal deċiżjoni tal-Kunsill li tistabbilixxi l-pożizzjoni Komunitarja fil-Kummissjoni Ġenerali għas-Sajd fil-Mediterran (GFCM)  /* KUMM/2009/0107 finali */  

	[pic] | KUMMISSJONI TAL-KOMUNITAJIET EWROPEJ |Brussel 5.3.2009KUMM(2009) 107 finaliProposta għalDEĊIŻJONI TAL-KUNSILLli tistabbilixxi l-pożizzjoni Komunitarja fil-Kummissjoni Ġenerali għas-Sajd fil-Mediterran (GFCM)(preżentata mill-Kummissjoni)MEMORANDUM TA’ SPJEGAZZJONISkont it-tieni sottoparagrafu tal-Artikolu 300(2) tat-Trattat tal-KE, meta entitajiet stabbiliti bi ftehimiet internazzjonali jissejħu sabiex jadottaw deċiżjonijiet li għandhom effetti ġuridiċi, ħlief għal deċiżjonijiet li jissupplimentaw jew jemendaw il-qafas istituzzjonali tal-ftehimiet ikkonċernati, il-pożizzjoni Komunitarja marbuta ma' dawn id-deċiżjonijiet għandha tiġi stabbilita mill-Kunsill fuq proposta mill-Kummissjoni.Fid-dawl ta' din l-obbligazzjoni, u b'segwitu ta' proposta simili biex tiġi stabbilita pożizzjoni Komunitarja fl-ICCAT (id-Deċiżjoni tal-Kunsill tal-11 ta' Novembru 2008 biex tiġi stabbilita pożizzjoni Komunitarja fil-Kummissjoni Internazzjonali għall-Konservazzjoni tat-Tonn tal-Atlantiku (ICCAT), Dok. 14863/08, PECH 278 RESTREINT), il-Kummissjoni Ewropea tipproponi din id-deċiżjoni, li tikkonċerna l-Kummissjoni Ġenerali għas-Sajd fil-Mediterran (GFCM).L-għan għal din il-proposta huwa li tiġi stabbilita pożizzjoni Komunitarja fil-GFCM meta din tissejjaħ biex tadottat rakkomandazzjonijiet li jkollhom effett ġuridiku fuq il-Komunità, kif stipulat fl-abbozz mehmuż għal Deċiżjoni tal-Kunsill.F'konformità mal-poteri mogħtija lill-Kummissjoni skont it-Trattat tal-KE, il-Kummissjoni Ewropea tirrapreżenta l-interessi tal-Komunità fl-Organizzazzjonijiet Reġjonali tal-Ġestjoni tas-Sajd. Għalhekk, il-Kummissjoni Ewropea tinnegozja, titkellem u tivvota f'isem il-Komunità. Fil-każ tal-GFCM din il-kompetenza tkopri, partikolarment, il-kwistjonijiet tal-ġestjoni tas-sajd, il-konformità u l-baġit. Il-Kummissjoni tiżgura wkoll il-parteċipazzjoni tal-Komunità fil-laqgħat tal-Partijiet Kontraenti.L-Istati Membri huma wkoll partijiet kontraenti fil-GFCM. Jista' jkun hemm elementi ta' kompetenza mħallta u oħrajn fejn il-kompetenza hija tal-Istati Membri. Madankollu, kif uriet l-esperjenza tal-imgħoddi, huwa rakkomandabbli ħafna u fl-interess tal-Komunità li tintlaħaq, malajr kemm jista' jkun, pożizzjoni komuni.Il-Kummissjoni Ewropea u l-Istati Membri jipprovdu, fuq talba tal-GFCM, kwalunkwe informazzjoni statistika, xjentifika jew oħra disponibbli li tista' tkun meħtieġa, u jiżguraw li xjenzati jattendu l-laqgħat xjentifiċi.Il-Kunsill jistabbilixxi l-pożizzjoni Komunitarja għal-laqgħat annwali tal-GFCM, fejn dik l-entità tissejjaħ biex tieħu deċiżjonijiet li jkollhom effetti ġuridiċi, skont it-tieni sottoparagrafu tal-Artikolu 300(2)..Dawk il-pożizzjonijiet Komunitarji huma bbażati fuq l-aħħar informazzjoni statistika, bijoloġika u xjentifika oħra mgħoddija mill-kumitat xjentifiku tal-RFMO, fosthom informazzjoni u pariri dwar id-dinamika bijoloġika u tal-popolazzjoni tal-ispeċi tal-ħut involuti, l-istat tal-istokkijiet tal-ħut, l-effett tas-sajd fuq dawn l-istokkijiet, u l-miżuri għall-konservazzjoni u l-ġestjoni tagħhom.Fid-dawl ta' dan, il-Kummissjoni tipproponi li l-Kunsill jadottat il-mandatt mehmuż f'isem il-Komunità Ewropea b'rabta mal-laqgħat annwali tal-GFCM għad-deċiżjonijiet li għandhom effetti ġuridiċi, ħlief għal deċiżjonijiet li jissupplimentaw jew jemendaw il-qafas istituzzjonali tal-ftehimiet li jistabbilixxu l-GFCM.Proposta għalDEĊIŻJONI TAL-KUNSILLli tistabbilixxi l-pożizzjoni Komunitarja fil-Kummissjoni Ġenerali għas-Sajd fil-Mediterran (GFCM)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37, flimkien mat-tieni sottoparagrafu tal-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) L-Artikolu 33 tat-Trattat, flimkien mal-Artikolu 32 tiegħu jistipula li wieħed mill-għanijiet tal-Politika Komuni tas-Sajd huma li tiżgura d-disponibbiltà tal-provvisti. Ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni tas-Sajd jesiġi li l-Kummissjoni għandha tapplika l-approċċ ta’ prekawzjoni meta tieħu miżuri mfassla biex jitħarsu u jiġu kkonservati r-riżorsi akkwatiċi ħajjin, biex tipprovdi għall-isfruttar sostenibbli tagħhom u biex timminizza l-impatt tal-attivitajiet tas-sajd fuq l-ekosistemi tal-baħar. Jipprovdi wkoll li l-Kummissjoni għandha timmira għal implimentazzjoni gradwali ta' approċċ ekosistemiku għall-ġestjoni tas-sajd, u timmira biex tikkontribwixxi għal attivitajiet tas-sajd effiċjenti fi ħdan industrija tas-sajd u tal-akwakoltura ekonomikament vijabbli u kompetittiva li tipprovdi livell ta' għajxien ġust għal dawk li jiddipendu fuq l-attivitajiet tas-sajd u li tqis l-interessi tal-konsumaturi.(2) Il-Komunità Ewropea, kif ukoll il-Bulgarija, Ċipru, Franza, il-Greċja, l-Italja, Malta, ir-Rumanija, is-Slovenja u Spanja huma Partijiet Kontraenti għall-Kummissjoni Ġenerali għas-Sajd fil-Mediterran ("GFCM"). Il-GFCM tista', abbażi ta' evidenza xjentifika, tagħmel rakkomandazzjonijiet li jorbtu mfassla sabiex iżommu l-popolazzjonijiet tal-istokkijiet tar-riżorsi ħajjin tal-ilma fil-Mediterran u fil-Baħar l-Iswed f'livell li jippermettu l-akbar qabda sostenibbli għall-ikel u għal skopijiet oħra.(3) Skont it-tieni sottoparagrafu tal-Artikolu 300(2) tat-Trattat tal-KE, il-pożizzjoni Komunitarja fl-entitajiet stabbiliti bi ftehim reġjonali dwar is-sajd li jissejħu sabiex jadottaw deċiżjonijiet li għandhom effetti ġuridiċi, iżda li ma jimmodifikawx il-qafas istituzzjonali tal-ftehimiet ikkonċernati, għandhom jiġu adottati b'maġġoranza kwalifikata b'deċiżjoni tal-Kunsill, fuq proposta mill-Kummissjoni.IDDEĊIEDA KIF ĠEJ:Artikolu 1Il-pożizzjoni li għandha tiġi adottata f'isem il-Komunità fil-Kummissjoni Ġenerali għas-Sajd fil-Mediterran (GFCM), meta dik il-Kummissjoni tissejjaħ biex tadotta deċiżjonijiet li għandhom effetti ġuridiċi, hija stipulata fl-Anness għal din id-Deċiżjoni.Artikolu 2Din id-Deċiżjoni għandha tiġi vvalutata u fejn xieraq riveduta mill-Kunsill fuq proposta tal-Kummissjoni, sa mhux aktar tard mil-laqgħa annwali tal-Kummissjoni Ġenerali tas-Sajd fil-Mediterran (GFCM) fl-2014.Magħmul fi Brussell,Għall-KunsillIl-PresidentANNESSIl-pożizzjoni Komunitarja fl-GFCM1. PRINċIPJIFil-qafas tal-GFCM, il-Komunità Ewropea għandha:a) taġixxi skont il-miri tal-Komunità fi ħdan il-qafas tal-Politika Komuni tas-Sajd, speċjalment permezz tal-approċċ ta' prekawzjoni biex tipprovdi għall-isfruttar sostenibbli tar-riżorsi ħajjin tal-ilma fiż-żona tal-konvenzjoni tal-GFCM, biex tippromwovi l-implimentazzjoni gradwali ta' approċċ ekosistemiku għall-ġestjoni tas-sajd u tnaqqas kemm jista’ jkun l-impatt tal-attivitajiet tas-sajd fuq l-ekosistema tal-baħar kif ukoll permezz tal-promozzjoni ta' sajd Komunitarju ekonomikament vijabbli u kompetittiv, li jipprovdi standard ġust ta’ għixien għal dawk li jiddependu mill-attivitajiet tas-sajd u li jqis l-interessi tal-konsumaturi;b) tiżgura li r-rakkomandazzjonijiet tal-GFCM jkunu skont l-għanijiet tal-Konvenzjoni tal-GFCM;c) tiżgura li r-rakkomandazzjonijiet tal-GFCM jkunu konsistenti mal-liġi internazzjonali, u partikolarment mad-dispożizzjonijiet tal-Konvenzjoni tan-NU dwar il-Liġi tal-Baħar, mal-Ftehim tan-NU marbut mal-Konservazzjoni u l-Ġestjoni tal-Ħut Transżonali u l-Istokkijiet tal-Ħut li Jpassi u mal-Ftehim għall-promozzjoni tal-konformità mal-miżuri internazzjonali tal-konservazzjoni u l-miżuri tal-ġestjoni tal-bastimenti tas-sajd fl-ibħra miftuħa;d) tippromwovi l-konsistenza mal-miżuri adottati mill-Organizzazzjonijiet Reġjonali tal-Ġestjoni tas–Sajd oħra;e) tfittex sinerġiji mal-politika li qed issegwi l-Komunità bħala parti mir-relazzjonijiet bilaterali tas-sajd ma' pajjiżi terzi, u l-koerenza mal-politika tagħha tar-relazzjonijiet esterni;f) tiżgura li l-impenni internazzjonali tal-Komunità ikunu rispettati.2. OrjentazzjonijietIl-Kummissjoni Ewropea għandha, fejn xieraq, tagħmel ħilitha sabiex tappoġġa l-adozzjoni mill-GFCM tal-azzjonijiet li ġejjin:a) miżuri ta' konservazzjoni u ġestjoni tar-riżorsi tas-sajd msejsa fuq l-aħjar pariri xjentifiċi disponibbli. Fejn meħtieġ, għandhom jitqiesu miżuri speċifiċi għall-istokkijiet li jbatu minn sajd żejjed sabiex tiġi evitata żieda fl-attivitajiet tas-sajd;b) pjani ta' ġestjoni fit-tul għall-irkupru jew l-isfruttar sostenibbli tar-riżorsi tas-sajd biex tkun żgurata l-istabbilizzazzjoni gradwali tal-attivitajiet tas-sajd fi ħdan il-limiti sostenibbli, bla ħsara għal miżuri ta' emerġenza li jistgħu jkunu meħtieġa sabiex jiġu indirizzati sitwazzjonijiet mhux mistennija;c) miżuri li jiżguraw li l-isforz tas-sajd jkun proporzjonat mal-oppurtunitajiet tas-sajd. Għas-sajd li jisfrutta stokkijiet mistada żżejjed, jeħtieġ li tiġi indirizzata l-kapaċità żejda tal-flotot, filwaqt li tagħfas għal sforzi minn pajjiżi terzi li huma ekwivalenti għal dawk tal-Komunità;d) miżuri tekniċi bħad-daqsijiet minimi, qisien tal-malji u s-snanar, id-daqs u l-armar tal-irkaptu tas-sajd, l-għeluq spazjotemporali għas-sajd u żoni protetti tal-baħar, abbażi tal-aħjar evidenza xjentifika disponibbli;e) miżuri ta' monitoraġġ, kontroll u sorveljanza bil-ħsieb li jiġi żgurat kontroll sew tal-attivitajiet tas-sajd, tal-kapaċità tal-flotta u tal-implimentazzjoni tal-miżuri mill-Istat tal-Port, biex tissaħħaħ il-konformità mar-regoli tal-GFCM u l-allinjament mal-leġiżlazzjoni Komunitarja dwar l-attivitajiet illegali, mhux rappurtati u mhux irregolati (IUU);f) miżuri effikaċi tan-negozju mfassla biex jiżguraw il-konservazzjoni tal-istokkijiet tal-GFCM;g) modernizzazzjoni istituzzjonali tal-GFCM.